Daršana

Daršana (sanskriti keeles darśana ‘nägemine’; paali keeles dassana) on hinduismis kuue klassikalise koolkonna üldnimetus, samuti tähendab see õpetaja (sanskriti keeles guru) kuulajaskonda.

Kuus koolkonda 

Hinduismi kuus klassikalist koolkonda (sanskriti keeles ṣaḍdarśana) on järgmised: 

 saankhja,
 njaaja,
 vaišešika,
 jooga,
 mimaansa,
 vedaanta.

Budism 

Mahajaana budismi joogatšaara koolkonnas on daršana ‘nägemise tee’ (sanskriti keeles darśanamārga), mis tähendab tegelikkuse tõelist nägemist ehk tühjuse mõistmist. Sellel teel vabanetakse valedest vaadetest (sanskriti keeles dṛṣṭi).

Hinduism
Budism